joelniklaus/EU_Wikipedias huggingface dataset:
Mark Gallagher

Mark Henry Gallagher (s. 9. maaliskuuta 1962) on irlantilais-brittiläinen kirjailija, puhuja, mediakommentaattori ja johtaja. Gallagher on Performance Insights Ltd:n toimitusjohtaja. Hän oli perustaja ja osaomistaja Status Grand Prix'ssä, joka voitti  A1GP:n  vuonna 2009 ja osallistui GP3.:een ja GP2.een. Hän aloitti työt F1-journalistina vuonna 1986. Gallagher liittyi Eddie Jordanin F1-joukkueeseen vuonna 1991 ja palasi siihen vuonna 1995, jolloin hänestä tuli markkinointipäällikkö. Vuonna 2004 hän liittyi Jaguar Racingiin, ja kun  tiimi muuttui Redbull racingiksi, hänestä tuli Cosworth F1 Enginesin johtaja.  Nykyään hän on  BBC 5 -kanavan F1-kommentaattori sekä suosittu puhuja seminaareissa. Hänet on tavattu myös Suomessa Contribyten pitämässä Tulevaisuuden Tuotekehitys -seminaarissa.

Kirjallisuus 
 The Business of Winning - Strategic Success from the Formula One track to the Boardroom (2014)

Lähteet 

Vuonna 1962 syntyneet
Elävät henkilöt
FK Shkupi

Klubi Futbollistik Shkupi on jalkapalloseura Čairin kunnasta, Skopjen kaupungista. Seura pelaa kaudella 2018–2019 Pohjois-Makedonian korkeimmalla sarjatasolla Makedonian 1. liigassa. Shkupi perustettiin vuonna 2012, kun Sloga Jugomagnat fuusioitui FC Albarsan kanssa. Pohjois-Makedonian jalkapalloliitto ei kuitenkaan tunnusta Shkupia Sloga Jugomagnatin luonnolliseksi seuraajaksi, vaan pitää niitä erillisinä seuroina.

Lähteet

s
Skopjen urheilu
s
Arto Kuuluvainen

Arto Kuuluvainen (s. 1980 Helsinki) on kauppatieteiden tohtori  ja tietokirjailija . Loppuvuodesta 2019 Kuuluvainen on työskennellyt muiden liiketoimiensa ohella myös Veikkausliigaseura FC TPS:ssa liiketoiminnan kehitysjohtajana .  

Kuuluvainen on tullut tunnetuksi erityisesti suomalaisen urheiluliiketoiminnan, urheilumarkkinoinnin ja sponsoroinnin asiantuntijana. Hän on mm. luonut yhden Suomen ensimmäisistä yliopistotasoisista urheilujohtamisen kursseista.   

Kuuluvainen väitteli tohtoriksi Turun kauppakorkeakoulusta vuonna 2011. Hänen väitöskirjansa aiheena olivat dynaamiset kyvykkyydet suomalaisten pk-yritysten kansainvälisessä kasvussa .

Vuonna 2017 Kuuluvainen kirjoitti yhdessä Tero Auvisen kanssa kaksi tietokirjaa suomalaisesta urheilubisneksestä. Nämä ovat nimeltään Urheiluseurojen sisäpiirissä & Urheilutähtien sisäpiirissä ja kirjojen julkaisijana toimi Alma Talent.

Etenkin suomalaisten urheiluseurojen talouteen keskittynyt Urheiluseurojen Sisäpiirissä -Tarinat tunteen takana -teos ylitti vuonna 2017 useaan otteeseen valtakunnallisen uutiskynnyksen.   

Arto Kuuluvainen juontaa yhdessä Tony Salmelaisen kanssa Elämän pelikirja -podcastia, jossa nostetaan esiin entisten urheilijoiden tarinoita, ajatuksia ja kokemuksia erityisesti uran loppumiseen liittyen.

Teoksia
 Tero Auvinen ja Arto Kuuluvainen. Urheilutähtien Sisäpiirissä -tarinat tunteen takana. Alma Talent, 2017. ISBN 978-952-14-3338-2.
 Tero Auvinen ja Arto Kuuluvainen. Urheiluseurojen Sisäpiirissä -tarinat tunteen takana. Alma Talent, 2017. ISBN 978-952-14-2965-1.

Muuta
Arto Kuuluvaisen isä Risto Kuuluvainen toimi 1980-luvun lopulla Kuopion Palloseuran (KuPSin) johtokunnassa sekä puheenjohtajana. 
Ammattijääkiekkoilijana tunnettu Timo Kuuluvainen on Arto Kuuluvaisen veli. Maajoukkuejalkapalloilijana ja Olympiaedustajana tunnettu Raimo Kuuluvainen oli Arto Kuuluvaisen setä. 

Kuuluvaisella on useita luottamustoimia. Hänet mm. valittiin vuonna 2016 Lounais-Suomen Liikunta ja Urheilu ry:n hallitukseen.  

Lisäksi hän kuuluu suomalaisen urheiluteknologiayritys CoPlaysin hallitukseen ja toimii yrityksen neuvonantajana.  CoPlays nousi otsikoihin lokakuussa 2018 solmittuaan yhteistyösopimuksen jalkapalloseura FC Barcelonan kanssa

Lähteet

Aiheesta muualla
http://kuuluvainen.blogspot.com/ Arto Kuuluvaisen blogi]

Suomalaiset tietokirjailijat
Elävät henkilöt
Vuonna 1980 syntyneet
Jalkapallon Etelä-Amerikan-mestaruuskilpailut 1919

Jalkapallon Etelä-Amerikan-mestaruuskilpailut 1919 olivat järjestyksessään kolmannet Etelä-Amerikan-mestaruuskilpailut. Turnaus pelattiin ensimmäistä kertaa Brasiliassa, kaikki turnauksen ottelut pelattiin Rio de Janeirossa.

Turnaus oli alun perin määrä järjestää vuonna 1918, mutta influenssaepidemian vuoksi turnausta siirrettiin. Turnaukseen osallistuivat Argentiina, Brasilia, Chile ja Uruguay. Mestaruuden voitti isäntämaa Brasilia.

Peliareena

Sarjataulukko

Loppuottelu

Maalintekijät
4 maalia
  Arthur Friedenreich
  Neco

3 maalia
  Edwin Clarcke
  Carlos Izaguirre
  Carlos Scarone

2 maalia
  Isabelino Gradín

1 maali
  Amílcar
  Haroldo
  Héitor
  Millon
  Alfredo France
  José Pérez
  Héctor Scarone

Oma maali
  Manuel Varela

Lähteet

1919
Vuoden 1919 urheilu
Brasilian jalkapallo
Rio de Janeiron urheilu
MFK Karviná

Městský fotbalový klub Karviná on jalkapalloseura Karvinán kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Karviná on perustettu vuonna 2003.

Lähteet 

Tšekkiläiset jalkapalloseurat
Vuonna 2003 perustetut urheiluseurat
Goodbye (Alma Cardžicin kappale)

Goodbye on Alma Čardžićin esittämä kappale, joka edusti Bosnia ja Hertsegovinaa vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa 25 maan joukosta sijalle 18. 22 pisteellä.

Lähteet 

Bosnia ja Hertsegovinan euroviisuedustuskappaleet
Vuoden 1997 euroviisuedustuskappaleet
SFC Opava

Slezský fotbalový club Opava on jalkapalloseura Opavan kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Opava on perustettu vuonna 1907.

Lähteet 

Tšekkiläiset jalkapalloseurat
Vuonna 1907 perustetut urheiluseurat
1. FK Příbram

1. Fotbalový Klub Příbram on jalkapalloseura Příbramin kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FK Příbram on perustettu vuonna 1948.

Lähteet 

Tšekkiläiset jalkapalloseurat
Vuonna 1928 perustetut urheiluseurat
Kuuluvainen

Kuuluvainen voi tarkoittaa:

Henkilöt 
 Arto Kuuluvainen (s. 1980), kauppatieteiden tohtori ja tietokirjailija
 Jari Kuuluvainen (s. 1950), metsänhoitaja ja professori emeritus
 Marjatta Kuuluvainen (s. 1942), kiekonheittäjä ja kuulantyöntäjä
 Raimo Kuuluvainen (1955–1999), jalkapalloilija
 Timo Kuuluvainen (s. 1983), jääkiekkoilija
 Timo Kuuluvainen, metsänhoitaja

Luettelot henkilöistä sukunimen mukaan
1. FC Slovácko

1. FC Slovácko on jalkapalloseura Uherské Hradištěn kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FC Slovácko on perustettu vuonna 1927.

Lähteet 

Tšekkiläiset jalkapalloseurat
Vuonna 1927 perustetut urheiluseurat
FK Teplice

Fotbalový klub Teplice on jalkapalloseura Teplicen kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. FK Teplice on perustettu vuonna 1945.

Lähteet 

Tšekkiläiset jalkapalloseurat
Vuonna 1945 perustetut urheiluseurat
Malina (Leprousin albumi)


Malina on Leprousin viides studioalbumi, joka julkaistiin 25. elokuuta 2017. Albumi äänitettiin Tukholman Årstassa sijaitsevassa Ghostward Studios -äänitysstudiossa, ja sen tuotti David Castillo.

Vastaanotto 

Albumi sai erinomaisen vastaanoton. Kaaoszinen Samuel Järvinen luki yhtyeen aikansa kiinnostavimpien ja parhaiden progressiivisen metallin kollektiivien joukkoon. Hän totesi Leprousin jättäneen aiemmilla albumeilla vahvasti läsnä olleen avantgarden ja kokeellisuuden sekä raskaamman metallin vivahteet, mutta onnistuneen tekemään uransa kunnianhimoisimman ja monipuolisimman levyn. Soundin Salla Harjula antoi albumille täydet viisi tähteä, ja luonnehti albumia yhtyeen helpommaksi kuunneltavaksi jätettyään metalliset juurensa ja keskityttyään yksinkertaisesti vetovoimaisten kappaleiden tekemiseen.

Kappaleet

Lähteet 

Vuoden 2017 albumit
Leprousin albumit
KS Lushnja

Klubi Sportiv Lushnja on jalkapalloseura Lushnjën kaupungista. Seura putosi kauden 2017–2018 päätteeksi Albanian korkeimmalta sarjatasolta Kategoria superioresta. Lushnja on perustettu vuonna 1926.

Lähteet

l
Vuonna 1926 perustetut urheiluseurat
KS Kamza

Klubi Sportiv Kamza on jalkapalloseura Kamëzin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Kamza on perustettu vuonna 1947. Kotiottelunsa se pelaa Stadiumi Kamzalla.

Lähteet

Albanialaiset jalkapalloseurat
Vuonna 1947 perustetut urheiluseurat
KS Kastrioti

Klubi Sportiv Kastrioti Krujë on jalkapalloseura Krujën kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Kastrioti on perustettu vuonna 1926. Se pelaa kotiottelunsa Stadiumi Kastriotilla.

Lähteet

Albanialaiset jalkapalloseurat
Vuonna 1926 perustetut urheiluseurat
KF Laçi

Klubi i Futbollit Laçi on jalkapalloseura Laçin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Laçi on perustettu vuonna 1965. Seura pelaa kotiottelunsa Stadiumi Laçilla. KF Laçi on voittanut kahdesti Albanian cupin. Tämä on tapahtunut vuosina 2013 ja 2015.

Lähteet

l
Vuonna 1965 perustetut urheiluseurat
Luftëtari Gjirokastër

Klubi Sportiv Luftëtari Gjirokastra on jalkapalloseura Gjirokastërin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Luftëtari Gjirokastër on perustettu vuonna 1929. Kotiottelunsa se pelaa Stadiumi Gjirokastralla.

Lähteet

Albanialaiset jalkapalloseurat
Vuonna 1929 perustetut urheiluseurat
Arktis (albumi)

Arktis (stilisoitu Arktis.) on Ihsahnin kuudes studioalbumi, joka julkaistiin 8. huhtikuuta 2016 levymerkillä Candlelight Records. Albumi painottuu musiikillisesti edeltäjiään enemmän klassisen progressiivisen rockin ja klassisen rockmusiikin suuntaan, kun taas black metalin vaikutus on jäänyt vaisuksi.

Albumille on ammennettu inspiraatiota norjalaisen tutkimusmatkailijan Fridtjof Nansenin myöhään 1800-luvulla tekemistä retkistään Pohjoisnavalle.

Arktis debytoi Suomen virallisen listan sijalla 43.

Vastaanotto 

Albumi sai erinomaisen vastaanoton. Soundin Vesa Siltanen antoi albumille täydet viisi tähteä. Hän arvosti erityisesti Ihsahnin kykyä ottaa vaikutteita useasta paikasta ja kykenemään tekemään hyvärakenteisen, jopa suoraviivaisen ja oman näköisen teoksen. Kaaoszinen Tom Frankton painotti niin ikään albumin monipuolisuutta, ja totesi yhtyeen kykenevän tekemään kaaoksesta laadukkaan ja yhtenäisen kokonaisuuden.

Kappaleet

Lähteet 

Vuoden 2016 albumit
Ihsahnin albumit
The Adversary


The Adversary on Ihsahnin esikoisalbumi, joka julkaistiin 5. huhtikuuta 2006.

Vastaanotto 

Albumi sai hyvän vastaanoton. Soundin Ville Sorvali antoi albumille kolme tähteä viidestä. Hän sanoi albumin koostuvan pitkällisen musiikillisen uran sirpaleista, joista koostuva kokonaisuus seilaa monipuolisen ja sekavan välimaastossa, ja piti artistin pesäeroa Emperoriin ja Peccatumiin aidosti mielenkiintoisena. Blabbermouthin arvioija nosti The Adversaryn parhaimmiksi puoliksi kappaleiden kirjoittamisen tason, vaikutteiden luonnollisen kirjon suoraviivaisen ulosannin.

Kappaleet

Lähteet 

Vuoden 2006 esikoisalbumit
Ihsahnin albumit
Gerona (1864)

Gerona oli Espanjan laivaston vuonna 1864 vesillelaskettu puurunkoinen potkurifregatti.

Valmistus 
Alus tilattiin Cartagenasta ja se laskettiin vesille 1864, jolloin sen aseistuksena  oli 21 kappaletta matalapainetykkejä.

Palvelus 
Alus oli 1890-luvulta alkaen tykistökoululaivana.

Lähteet

Viitteet 

Espanjan laivaston fregatit
The Burning Cold


The Burning Cold on Omnium Gatherumin kahdeksas studioalbumi, joka julkaistiin 31. elokuuta 2018.

Albumin sanoituksellisiin teemoihin kuuluvat ihmisen kokemat suuren surun ja onnen hetket sekä yksilön ajatusmaailmaa vihasta, rakkaudesta ja kuolemasta.

Kappaleet

Kokoonpano 
 Jukka Pelkonen – laulu
 Markus Vanhala – kitara
 Joonas Koto – kitara
 Erkki Silvennoinen – basso
 Tuomo Latvala – rummut
 Aapo Koivisto – kosketinsoitin

Lähteet

Aiheesta muualla 
 

Vuoden 2018 albumit
Omnium Gatherumin albumit
Adalia (kovakuoriaissuku)

Adalia on kovakuoriaisten (Coleoptera) lahkoon kuuluva leppäkerttusuku. Sukuun kuuluu ainakin 4 lajia.  Lajimäärä vaihtelee eri lähteissä. Suomessa on tavattu 3 Adalia-suvun lajia.

Sukuun kuuluvia lajeja 
Ryhmikköpirkko (Adalia conglomerata) 
Kaksipistepirkko (Adalia bipunctata) 
Kymmenpistepirkko (Adalia decempunctata)

Lähteet

Aiheesta muualla 
Laji.fi: Adalia
iNaturalist: Suku Adalia
ITIS: Adalia 
University of Michigan, Animal Diversity Web (ADW): Adalia 
Iowa State University, Bug Guide: Genus Adalia 
Pherobase: Semiochemicals of Genus Adalia 

Leppäkertut
Universal Satan

Universal Satan on Turmion Kätilöiden kahdeksas studioalbumi, joka julkaistiin 14. syyskuuta 2018. Albumi meni suoraan Suomen virallisen listan ykköseksi viikolla 38/2018.

Taustaa 
Albumin valmistumista edelsi yhtyeen huhtikuussa 2018 Facebook-sivullaan antama vapaa mediatiedote, jossa kerrottiin syksyllä 2017 tehdystä päätöksestä hajottaa yhtye vuoden lopussa, koska ”olisi oikea aika alkaa tutustumaan paremmin vaimoihinsa ja perheisiinsä” ja ”disko ei sovi aikuisille miehille”. Samassa tiedotteessa kuitenkin ilmoitettiin, että syksyllä 2018 julkaistaisiin uusi albumi Universal Satan, jonka ensisingle ”Sikiö” kuultiin tiedotteen julkaisupäivämäärällä Radio Rockilla.

Albumilla vierailee näyttelijälegenda Heikki Kinnunen.

Kappaleet

Arvostelut 
 Kaaoszine: 9+/10
 V2: 
 Soundi: 
 Keskisuomalainen:

Lähteet 

Vuoden 2018 albumit
Turmion Kätilöiden albumit
Whisky priest

Whisky priest () on jumalanpalvelusten ja muiden uskonnollisten toimitusten tekijä, joka osoittaa selviä merkkejä moraalisesta heikkoudesta, vaikka samaan aikaan opettaa korkeaa moraalia. Viskipapin vajaavaisuudet voivat sisältää monia paheita, mutta yleensä niihin sisältyy alkoholismi. Graham Greene mainitsee toisen henkilön käyttäneen termiä hänen matkailukirjassaan Lawless Road, joka julkaistiin vuonna 1939. Greene myös käytti "viskipappia" viitatessaan nimeämättömään päähenkilöön romaanissaan The Power and the Glory vuodelta 1940.

Esimerkkejä fiktiosta 
Satiirisen tilannekomedian Kyllä, herra ministeri kolmannen tuotantokauden jakson numero kolme nimi on "The Whisky Priest". Sarjan yhden päähenkilön Jim Hackerin vaimo kertoo hänelle, että toisin kuin sarjan toinen henkilö Sir Humphrey Appleby, hänellä on ainakin tarpeeksi moraalista järkeä tietää, milloin hän on tehnyt väärin.

Lähteet 

Kuvitteelliset papit ja papittaret
Perushahmot
Addis Abeban yliopisto

Addis Abeban yliopisto (; amharaksi አዲስ አበባ ዩኒቨርሲቲ) on  Etiopian pääkaupunki Addis Abebassa toimiva julkinen yliopisto. Se on perustettu vuonna 1950.

Yliopistossa opiskeli vuonna 2017 yli 48 000 opiskelijaa. Heistä noin 34 000 suoritti alempaa korkeakoulututkintoa, 13 000 ylempää korkeakoulututkintoa ja noin 1 700 tohtoriopintoja. Henkilökuntaan kuuluu noin 6 000 ihmistä, joista 2 400 on opetushenkilökuntaa ja 3 600 työskenteli tukitoiminnoissa.

Espanjalainen Webometrics-yliopistorankingissa Addis Abeban yliopisto ylsi vuonna 2018 Afrikan yliopistojen 25. sijalle ja maailmanlistan sijalle 1775.

Lähteet

Aiheesta muualla

Lily Kuo (22.6.2017) Climate change could devastate the birthplace of the arabica coffee bean  (qz.com)
Catherine Devine (28.12.2017) The faces behind the Yellow Movement: How Ethiopia’s young women are vowing to change culture of sexual harassment, rape and domestic violence  (independent.ie)

Etiopian yliopistot ja korkeakoulut
Addis Abeba
Etiopian rakennukset ja rakennelmat
Roy Royal

Roy Royal (6. maaliskuuta 1895 Edmonton – 5. maaliskuuta 1968 Montreal) oli kanadalainen baritoni. Hän opiskeli laulamista aluksi Edmontonissa Eva Gagné-Saint-Germainin johdolla. Vuosina 1919–1921 hän sai opetusta Pariisin konservatoriossa ja tämän jälkeen vuoteen 1924 saakka Wienissä, Milanossa sekä Roomassa. Vuonna 1924 hän pääsi Pariisin Schola Cantorumiin.

Vuonna 1926 Royal aloitti opetustyöt Pariisissa. Samanaikaisesti hän esiintyi laajalti Ranskassa, Belgiassa, Englannissa ja välillä Kanadassa. Hän joutui internoiduksi toisessa maailmansodassa, jonka jälkeen hän jatkoi uraansa pedagogina ja kirjoitti musiikkiarvosteluja lehtiin. Vuonna 1951 hän asettui Montrealiin. Hänen oppilaidensa joukossa olivat Colette Boky, Claude Corbeil, Bruno Laplante ja Sylvia Saurette. Kanadan-vuosinaan hän muun muassa toimi CBC:n ranskalaisen puolen musiikkipäällikkönä (1959–1964).

Lähteet 

Kanadalaiset oopperalaulajat
Baritonit
Musiikkipedagogit
Musiikkikriitikot
Vuonna 1895 syntyneet
Vuonna 1968 kuolleet
Sirohirvenjäkälä

Sirohirvenjäkälä (Cetraria islandica subsp. crispiformis) on hirvenjäkälien sukuun kuuluva jäkälä. Se muistuttaa paljon isohirvenjäkälää, mutta on pienempi ja kapeampiliuskainen. Liuskat ovat leveydeltään noin 2–5 millimetriä. Se kasvaa tunturikankailla ja kallioilla. Suomessa lajia tavataan saaristoissa ja tunturialueilla.

Sirohirvenjäkälää voi olla vaikea erottaa isohirvenjäkälästä, mutta sekakasvustoissa se erottuu melko helposti.

Lähteet

Aiheesta muualla 
 Laji.fi: Sirohirvenjäkälä

Hirvenjäkälät
Intialaiset

Intialaiset muodostavat maailman väestöstä noin 17,75 %. Heitä on yhteensä noin 1,3 miljardia. Suurin osa heistä elää Intiassa. Intian ulkopuolella intialaisia elää noin 30 miljoonaa. Intialaisten väestönkasvu on räjähdysmäistä, 1950-luvun alussa heitä on ollut alle 400 miljoonaa.

Termillä intialaiset voidaan viitata vain kansallisuuteen. Intialaiset koostuvat useasta etnisestä ryhmästä, joilla on oma kielensä, uskontonsa ja kulttuurinsa.

Lähteet

Aiheesta muualla 

Intian etniset ryhmät
Galaxy Express 999

Galaxy Express 999 (jap. 銀河 鉄 道 999, Ginga Tetsudō Surī Nain) on manga, jonka on kirjoittanut ja piirtänyt japanilainen Leiji Matsumoto, ja joka on myöhemmin mukautettu useiksi anime-elokuviksi ja tv-sarjoiksi. Tarina sijoittuu avaruuteen ja huipputeknologiseen tulevaisuuteen, jossa ihmiset ovat oppineet siirtämään mielensä ja tunteensa täydellisellä tarkkuudella mekaanisiin kehoihin, saavuttaen näin käytännössä kuolemattomuuden.

Manga voitti Shogakukan Manga -palkinnon vuonna 1978, ja animesarja voitti Animage Anime Grand Prix -palkinnon vuonna 1981.

Matsumoto sai inspiraationsa Galaxy Express 999:n luomiseen Kenji Miyazawan romaanista Night on the Galactic Railroad (jap. 銀河鉄道の夜, Ginga Tetsudō no Yoru, 1934), jossa on halki tähtien kulkeva höyryjuna.

Animesarjan juoni 
Vuosina 1978–1981 tehty 113-osainen Galaxy Express 999 on sarjafilmi tulevaisuuden maailmasta, jossa vain harvoilla on mahdollisuus hankkia itselleen mekaaninen keho ja elää yltäkylläisyydessä koko loppuelämänsä. Ne, jotka eivät tähän pysty, joutuvat kamppailemaan ankeissa olosuhteissa. Mutta kaikilla on mahdollisuus ansaita rahat avaruusjunan matkalippuun ja siten pääsyyn toisille, paremmille planeetoille. Joka onnistuu hankkimaan lipun Galaxy Express 999 -avaruusjunaan, pääsee planeetalle, jossa hän saa uuden mekaanisen kehon ilmaiseksi.

Animesarjan vakiohahmoja ovat muun muassa eteerinen ja mystinen, ajan ja avaruuden ääret nähnyt Maetel (suomalaisdubbauksissa Meter) sekä nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin.

Koko tarina alkaa siitä, että Tetsuro on äitinsä kanssa Maassa matkalla avaruusjunaan. He aikovat matkustaa planeetalle, josta saa ilmaisia mekaanisia kehoja. Tetsuron äiti kuitenkin joutuu rikollisten surmaamaksi. Sitten Tetsuro kohtaa Maetelin, joka antaa tälle ilmaisen junalipun Galaxy Expressiin. Yhdessä he sitten lähtevät pitkälle matkalle ja pysähtyvät eri planeetoilla. Jokaisessa jaksossa käydään yhdellä planeetalla tai muussa avaruuskohteessa. Toisinaan on tuplajaksoja, jolloin yhdessä paikassa viivytään kahden jakson verran.

Suomalainen videojulkaisu 
Sarjan kuusi osaa julkaistiin aikoinaan VHS-videokasetteina suomenkielisellä jälkiäänityksellä. Osat ovat Seikkailu alkaa, Jääplaneetta/Komeetta-asema, Yhden ihmisen planeetta, Muodoton planeetta, Sateenkaarisilta ja Tuhoa kohti. Ensimmäisen osan kesto on 86 minuuttia, muiden 60. Video-oppaassa vuodelta 1994 Markku Salmi kirjoitti, ettei tämä surullisen kaunis japanilaisanimaatio sovellu aivan pienille katsojille.

Lähteet 

Leiji Matsumoto
Animesarjat
Manga
Esmer Yarim

Esmer Yarim on Burak Aydosin esittämä kappale, joka edusti Turkkia vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 25 maan joukosta sijalle 21. 10 pisteellä.

Lähteet 

Turkin euroviisuedustuskappaleet
Vuoden 1993 euroviisuedustuskappaleet
Erkki Silvennoinen

Erkki Silvennoinen on suomalainen bassokitaristi, joka soittaa yhtyeissä Omnium Gatherum ja De Lirium’s Order sekä Raskasta joulua -projektissa.

Silvennoinen soitti vuosina 2004–2007 Amoralissa, ja sen jälkeen Idols-voitaja Ari Koivusen yhtyeessä sekä Northern Kingsin levyillä. Raskasta joulua -projektissa hän on ollut mukana vuoden 2006 kiertueesta alkaen. De Lirium’s Orderiin hän liittyi syksyllä 2010 ja Omnium Gatherumiin kaksi vuotta myöhemmin.

Lähteet

Aiheesta muualla 

 

Elävät henkilöt
Omnium Gatherumin jäsenet
Suomalaiset basistit
Syntymävuosi puuttuu
Den of Thieves

Den of Thieves on vuonna 2018 ensi-iltansa saanut yhdysvaltalainen toimintaelokuva, jonka on ohjannut Christian Gudegast. Joissain maissa elokuva julkaistiin nimellä Criminal Squad. Sen ensi-ilta oli Yhdysvalloissa 19. tammikuuta 2018.

Helmikuussa 2018 vahvistettiin tieto tulevasta jatko-osasta.

Juoni 
Los Angelesin seriffin erikoisyksikkö yrittävät pysäyttää menestynyttä ryöstäjäjoukkoa joiden uusin idea on päästä käsiksi mahdottomana ryöstettävänä pidetyn Yhdysvaltain keskuspankin Los Angelesin rahavarastoihin.

Näyttelijät

Tuotanto 
Den of Thieves on ohjaaja Christian Gudegastin esikoisohjaus. Sen kuvaukset tapahtuivat suurimmaksi osaksi Yhdysvalloissa Atlantan kaupungissa.

Vastaanotto 
30 miljoonaa dollaria vaatinut elokuva on menestynyt hyvin keräämällä 80 miljoonaa lipputuloina. Rotten Tomatoes -sivuston arvostelijat antoivat sille arvosanaksi 41%, ja sivuston käyttäjät arvosanan 63%. Metacritic-sivuston 24 kriitikkoa antoi sille 49/100 pistettä ja käyttäjät 6,5/10. CinemaScopen (asteikolla A+ – D-) elokuvan arvosana on B+. Suomalaisen Episodi.fi-sivuston arvostelija Matti Komulainen antoi elokuvalle 3/5 tähteä kehumalla toimintakohtauksia ja aidolta vaikuttavia autostuntteja.

Jatko-osa 
Helmikuussa 2018 vahvistettiin Gudegastin palaavan käsikirjoittajaksi tulevaan jatko-osaan. Samalla vahvistettiin päänäyttelijöiden jatkavan rooleissaain.

Lähteet

Aiheesta muualla 
 Virallinen sivusto 
 
 

Vuoden 2018 yhdysvaltalaiset elokuvat
Enrico Mosconi

Enrico Mosconi () oli italialainen insinööri, joka muutti Argentiinaan rakentamaan rautateitä. Rautateiden rakentamisen ohella hän mm. perusti Villa Gobernador Gálvezin ja Rosariossa italiankielisen sanomalehden L’Italia, jota hän myös toimitti usean vuoden aikana.

Elämäkerta
Maahanmuuton jälkeen hän asettui Buenos Airesiin, jossa hän tapasi melko pian maahanmuuton jälkeen 16-vuotiaan buenosairelaisen Juana María Canaveryn. He menivät sittemmin naimisiin ja heille syntyi viisi lasta: María, Ernestina, Enrique, Esther ja Ricardo.  

Vuonna 1879 hän muutti perheensä kanssa Italiaan. Myöhemmin he lähtivät Ranskaan, jossa 14. syyskuuta 1881 hänen vaimonsa kuoli heidän viidennen lapsen synnytykseen. Vaimonsa kuoleman jälkeen Enrico palasi Buenos Airesiin kahden nuoremman lapsen kanssa ja jätti kolme vanhemmat lapset opiskelemaan Nizzassa sijaitsevaan kouluun. Vuonna 1886 Enrico meni uudelleen naimisiin, tällä kertaa Maria Luisa Nattin kanssa. Heille syntyi neljä lasta: Mario, Raúl, Enriqueta ja María Luisa. 

Paluumuuton jälkeen Mosconi teki monta isoja urakoita. Hän mm. tutkii Buenos Airesin satamaa, veti lennätinlinjoja ja rakensi linnoituksia Argentiinan erämaan valloitusta varten, suunnitteli Santa Fen maakunnan rautateitä ja joitakin kyliä, perusti samassa maakunnassa Villa Gobernador Gálvezin nimisen kylän, perusti Rosariossa italiankielisen sanomalehden L’Italia ja myös toimitti sitä usean vuoden aikana. Sen lisäksi hän hoiti useita julkishallinnollisia tehtäviä. Esimerkiksi hän arvioi Argentiinan Banco Nacionalin realisointiarvoa ja vuotta myöhemmin Banco Hipotecario Nacionalin.

16. kesäkuuta 1910 Mosconi kuoli 67-vuotiaana Buenos Airesissa.

Lähteet 

 Marcela F. Garrido: Mosconi, 1877 - 1940, biografía visual. Buenos Aires, Museo Roca- Instituto de Investigaciones Históricas, 2008

Vuonna 1910 kuolleet
Italialaiset insinöörit
Vuonna 1843 syntyneet
Argentiinalaiset henkilöt
Villa Gobernador Gálvez

Villa Gobernador Gálvez on Santa Fen maakunnassa, Argentiinassa sijaitseva kaupunki, joka kuuluu Rosarion suurkaupunkialueelle. Se sijaitsee Paraná-joen länsirannalla, 180 km maakunnan pääkaupungista Santa Festä ja 10 km Rosarion keskustasta etelään. Rosarion ja Villa Gobernador Gálvezin välissä virtaa Saladillojoki. Väkiluvultaan kaupunki on maakunnan neljänneksi suurin ja toiseksi suurin Rosarion suurkaupunkialueella.

Paikannimi 
Kaupungin nimi on kunnianosoitus santafeläiselle kuvenöörille José Gálvezille, joka on myös antanut nimensä noin 150 km päässä samassa maakunnassa sijaitsevalle Gálvez-kaupungille.

Historia 
Kaupungin perusti 25. helmikuuta 1888 Milanossa vuonna 1843 syntynyt italialainen insinööri Enrique Mosconi. 

Argentiinan kaupungit
A cidade (até ser dia)

A cidade (até ser dia) on Anabelan esittämä kappale, joka edusti Portugalia vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 25 maan joukosta sijalle 10. 60 pisteellä.

Lähteet 

Portugalin euroviisuedustuskappaleet
Vuoden 1993 euroviisuedustuskappaleet
Granny (peli)

Pelissä pelaajan  helpottaakseen pelaaja kerää muun muassa työkaluja, auton moottorin osiin ja aseita. Granny yrittää pysäyttää pelaajan laittamalla lattialle ansoja ja lyömällä pesäpallomailalla. Pelaajan pitää liikkua nopeasti jottei Granny kuule häntä. Grannyn voi nukuttaa jousipussyllä jossa on nuoli, tappaa haulikolla, tukehduttaa saunaan, posauttaa bensaa käyttämällä,ajaa  hänen päälle autolla tai jäädyttää jää ansalla Jos pelaaja onnistuu, Granny kuolee loputtomasti.

Peliin on lisätty uusia helpotuksia ja ominaisuuksia. Kuten hämähäkki, karhu, haulikko ja autolla tappamisen mahdollisuus. Pelissä on vaikeustasot liianhelppo, hankala, vaikea, hyvin vaikea, unelma ja harjoittelu. Harjoittelutilassa Granny ei ole kotona, jolloin pelaaja voi rauhassa harjoitella talosta pakenemista ja tutkia taloa. Saatavilla on myös lisälukkoja ja pimeätila (Darker Mode), jossa näkyvyys on rajoitettu. 

Grannylla on myös tytär, joka on paljon äitinsä näköinen. Granny pitää häntä kaapin takana, jonne pelaaja pääsee vetämällä taulun takaa löytyvää vipua. Grannyn tyttärentytär on nimeltään Slendrina.

Aiheesta muualla 
Grannyn voi ladata ilmaiseksi joko Google Playsta tai App Storesta: 
 Granny Google Playssa
 Granny App Storessa

Android-pelit
iOS-pelit
Kauhupelit
Mobiilipelit
Gudrun Burwitz

Gudrun Margarete Elfriede Emma Anna Burwitz (o.s. Himmler; 8. elokuuta 1929 – 24. toukokuuta 2018) oli Heinrich Himmlerin tytär ja toisen maailmansodan jälkeen aktiivinen natsirikollisten avustustyössä toimivassa Stille Hilfe -järjestössä.

Burwitz työskenteli Saksan tiedustelupalvelu BND:n sihteerinä vuosina 1961–1963. Hän uskoi viimeiseen asti, että britit surmasivat Himmlerin. Häntä on kutsuttu natsiprinsessaksi, ja hän on ollut uudet äärioikeistolaiset aatteet omaksuneiden naisten ”kummitäti”.

Lähteet 

Saksalaiset henkilöt
Vuonna 1929 syntyneet
Vuonna 2018 kuolleet
Valkoporonjäkälä

Valkoporonjäkälä (Cladonia arbuscula) on torvijäkälien sukuun kuuluva jäkälä. Se on Suomen toiseksi yleisin poronjäkälälaji. Lisäksi se on merkittävä poron ravintojäkälä harmaaporonjäkälän ohella.

Jäkälä muodostaa laajoja 5–10 senttimetriä korkeita tiheähaaraisia mattoja. Väriltään se on kellertävän vaaleanharmaa. Latvahaarat ovat samaan suuntaan kääntyneitä. Kärkiosat ovat tummettuvia. Kasvaa kuivissa kangasmetsissä, kalliolla, kivillä ja lahopuilla. Se on jäkäläkankaiden valtalajeja. Hyvin yleinen Etelä- ja Keski-Suomessa, pohjoisessa niukempi.

Saattaa sekoittua mietoporonjäkälään (Cladonia mitis), jonka kanssa se mahdollisesti risteytyy, mutta välimuotoja on ainakin havaittu. Lajit erottaa yleensä siitä, että valkoporonjäkälällä on rotevampi pääranka sekä haarainen ja taipunut latvus.

Lähteet

Aiheesta muualla 
 Laji.fi: Valkoporonjäkälä
 Luopioisten kasvisto: Valkoporonjäkälä

Torvijäkälät
Pamela Reed

Pamela Reed (s. 2. huhtikuuta 1949 Tacoma) on yhdysvaltalainen näyttelijä, joka on esiintynyt elokuvissa ja televisiosarjoissa. Hän on näytellyt myös teatterissa.

Reedin ensimmäiset isot elokuvaroolit olivat lännenelokuvassa Lainsuojattomat (1980) ja toinen päärooli muinaisuuteen sijoittuvassa elokuvassa Luolakarhun klaani (1985). Hän oli pääroolissa pienen budjetin elokuvassa Rachel River (1987) sekä tv-elokuvassa Varjot menneisyydestä (1992). Eräs hänen tunnetuimmista elokuvarooleistaan on toinen pääosa poliisikomediassa Lastentarhan kyttä (1990), jossa hän on Arnold Schwarzeneggerin vastanäyttelijänä. Reed näytteli sivurooleja myös elokuvissa Puhtaana käteen (1980), Silminnäkijä (1981), Valiojoukko (1983), Kasan alimmainen (1986), Sodan kahleet (1989), Cadillac Man (1990), Hervottomat hautajaiset (1992), Junior (1994), Bean – äärimmäinen katastrofielokuva (1997) ja Todistettavasti elossa (2000).

Reed näytteli keskeisiä hahmoja yhteiskunnallisissa televisiosarjoissa The Andros Targets (1977) ja Tanner '88 (1988) sekä päärooleja lyhytikäisissä tilannekomediasarjoissa Grand (1990) ja The Home Court (1995). 2000-luvulla Reed on näytellyt useissa suosituissa televisiosarjoissa, vakiohahmo Gail Greeniä jännityssarjassa Jericho sekä toistuvia vierailevia hahmoja sarjoissa Puisto-osasto, NCIS: Los Angeles ja Taran monta elämää. Lisäksi hän ääninäytteli animaatiosarja Simpsoneissa Ruth Powers -hahmoa kolmessa eri jaksossa vuosina 1992, 1993 ja 2003.

Aiheesta muualla
 
 

Yhdysvaltalaiset elokuvanäyttelijät
Yhdysvaltalaiset televisionäyttelijät
Vuonna 1949 syntyneet
Elävät henkilöt
Schaumanin linna

Schaumanin linna on Bruno Krookin rakennuttama ja arkkitehti Gunnar Wahlroosin suunnittelema vuonna 1924 valmistunut kivitalo Jyväskylässä. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin. Schaumanin linnan puiston ja siihen alun perin kuuluneen puutarhan suunnitteli puutarha-arkkitehti Bengt Schalin.

Arkkitehtuuri 
Rakennuksessa on vaikutteita useista kertaustyyleistä, kuten uusrenessanssista ja -barokista, sekä 1920-luvun klassismista. Linna edusti aikansa rakennusteknistä huippua, siinä oli jo 1920-luvulla koneistettu ilmanvaihto, pumpuilla varmistettu salaojajärjestelmä, sadeveden sinne ohjaavat syöksytorvet ja koneellinen kylmiö. Rakennukseen suunniteltiin myös viinikellari, lukuisia salakäytäviä sekä täysmittainen tenniskenttä ylimpään kerrokseen.

Historia 
Jyväskylän Lutakossa sijainneen Schaumanin vaneritehtaan johtajana toiminut Krook rakennutti linnan itselleen ja perheelleen asuinsijaksi. Krook rakennutti linnan vaneritehtaan nimissä edustuskodikseen kysymättä lupaa tehtaan osakkeenomistajilta. Krook perheineen asui linnassa vuoteen 1929 saakka. Linnassa asuivat myöhemmin lyhyitä aikoja useat tehtaan johtajista, mm. Edvard Hanell ja Uuno Savola. Savola rakennutti myöhemmin itselleen linnan viereen oman talon, Villa Savolan, jota on kutsuttu sittemmin Uunolaksi tai Pikkulinnaksi.

Schaumanin linna siirtyi 2009 Jyväskyläläisen arkkitehdin Jukka Tikkasen omistukseen. 2016 Tikkaselle myönnettiin Jyväskylä-seuran palkinto, jonka myöntämisessä painoi erityisesti hänen tekemänsä työ linnan entisoinnissä. Vuodesta 2015 rakennuksessa on toiminut myös ympäristöteknologiayritys Tana Oy:n pääkonttori.

Lähteet

Kirjallisuus

Viitteet

Aiheesta muualla
Schaumanin linnan verkkosivu

Jyväskylän rakennukset ja rakennelmat
Gunnar Wahlroosin suunnittelemat rakennukset
Koisihikawan kasvitieteellinen puutarha

Koishikawan kasvitieteellinen puutarha (, 16 hehtaaria) on Tokion yliopiston kasvitieteellinen puutarha. Se sijaitsee osoitteessa 3-7-1 Hakusan, Bunkyō, Tokio. Puutarha on avoinna päivittäin maanantaita lukuun ottamatta, ja puistoon on pääsymaksu.

Puutarha perustettiin vuonna 1684, jolloin Tokugawan shogun, Tsunayoshi perusti sinne Koishikawan lääkekasvitarhan. Vuonna 1877 lääketarha siirtyi Tokion yliopiston omistukseen, ja siitä muodostui japanilaisen kasvitieteen nykyaikaisen tutkimuksen pääpaikka.

Puutarhan kokoelmissa on noin 4 000 kasvilajia, joista 1 400 puuvartista, 1 500 ruohovartista sekä 1 100 trooppista ja subtrooppista lajia. Merkittäviä ulkokokoelmia ovat kameliat, kirsikat, vaahterat, bonsai-puut ja alppikasvit. Kasvikokoelmien huomattavia osia edustavat Japanista, Koreasta, Taiwanista ja Kiinasta kerätyt luonnonvaraiset lajit.

Puutarhoissa on myös 1,4 miljoonan näytteen herbarium sekä 20 000 kirjan ja lehden kirjasto.

Koishikawan ohella Tokion yliopistolla myös Nikkōssa sivupuutarha, jossa kasvatetaan Tokiota viileämpien seutujen ja vuoristojen kasveja.

Aiheesta muualla

Kasvitieteelliset puutarhat
Japanin puutarhat
Tokio
Göran Widmark

Göran Widmark (28. tammikuuta 1910 Jukkasjärvi,  Ruotsi – 13. tammikuuta 1982 Hedemora, Ruotsi) oli ruotsalainen pappi ja virsirunoilija.

Widmark vihittiin papiksi 1940 Luulajan hiippakuntaan ja hän toimi Tornionlaaksossa hiippakuntapappina. Hän oli myös ulkolähetystyön ystävä ja 1946 Ruotsin kirkon lähetys (Svenska kyrkans mission) kutsui hänet palvelukseensa kotimaantyön sihteerinä. Upsalassa hänestä tuli myös kaupunginvaltuuston jäsen, ja hän edusti Sosiaalidemokraattista puoluetta. Toimittuaan noin 20 vuotta Ruotsin kirkon lähetyksen palveluksessa hän toimi vielä komministerina Tukholman Maria Magdalena-seurakunnassa.

Hän julkaisi 1962 pienen runokokoelman I vånda och fröjd",  jossa olivain 24. sivua. Kun sen kolmas painos ilmestyi kymmenen vuotta myöhemmin, oli siinä lähes kaksinkertainen määrä sivuja ja runoja.

Hänen sanoittamansa virsi" I tro under himmelens skyar" on suomentanut Niilo Rauhala ja virsi alkaa sanoin: "Myös isämme uskoivat ennen "(virsi 187). Se on Suomen kirkon ruotsinkielsessä virsikirjassa virsi 427.

Virsi on Ruotsin kirkon virsikirjassa numero 228 ja sen suomenkielinen teksti alkaa sanoin: "Kuin myös isät uskoivat kerran". Se on myös Niilo Rauhalan käännös vuodelta 1998. Virren sävelmä poikkeaa hieman Suomen ev. lut.kirkon virsikirjan sävelmästä, jonka takia virteen on tehty uusi käännös.

Lähteet 

Ruotsalaiset papit
Ruotsin sosiaalidemokraattisen työväenpuolueen poliitikot
Ruotsalaiset virsirunoilijat
Vuonna 1910 syntyneet
Vuonna 1982 kuolleet
Banco Central de la República Argentina

Banco Central de la República Argentina (BCRA) on Argentiinan keskuspankki.

Argentiinalaiset pankit
Keskuspankit
Serge Garant

Albert Antonio Serge Garant (22. syyskuuta 1929 Québec City – 1. marraskuuta 1986 Sherbrooke) oli kanadalainen säveltäjä, kapellimestari, pianisti, musiikkipedagogi ja kriitikko. 

Garant teki kanadalaisessa musiikissa tunnetuiksi nauhoitetun materiaalin käytön (mm. Nucléogame, 1955) ja aleatorisuuden (mm. Trois pièces pour quatuor à cordes, 1958). Erityistä mainetta hän niitti lauluteoksellaan Anerca (1961). Hän toimi Montrealin yliopiston professorina vuosina 1967–1986, ja hän johti Québecin nykymusiikkiseuraa vuodesta 1966 kuolemaansa saakka. Hän sai monia palkintoja ja tunnustuksia, kuten Kanadan musiikkineuvoston mitalin, Prix de musique Calixa-Lavalléen ja Jules Léger -kamarimusiikkipalkinnon. Hän oli Kanadan ritarikunnan upseeri vuodesta 1979. 

Garantin opettajia olivat Sylvio Lacharité, Paul-Marcel Robidoux, Yvonne Hubert ja Claude Champagne.

Lähteet 

Kanadalaiset säveltäjät
Kanadalaiset kapellimestarit
Kanadalaiset pianistit
Musiikkipedagogit
Kriitikot
Vuonna 1929 syntyneet
Vuonna 1986 kuolleet
Plyysi

Plyysi () on nukkapintainen kangas tai neulos, jonka pinnalla on joko leikkaamattomia tai auki leikattuja lankalenkkejä. Plyysiä käytetään esimerkiksi huonekalujen verhoilussa ja pehmolelujen karvana.

Lähteet 
 Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6

Viitteet

Katso myös 
 Frotee
 Sametti
 Velour

Kangaslajit
Maustesahrami

Maustesahrami (Crocus sativus) on sahrameihin kuuluva kasvilaji. Sen kuivattuja kellanruskeita luotteja käytetään mausteena, lääkkeenä sekä tuoksu- ja väriaineena.

Katso 
Sahrami

Lähteet 
 Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6

Viitteet

Aiheesta muualla 
Laji.fi: Maustesahrami (Crocus sativus)
Mustilan puutarha: Maustesahrami (Crocus sativus)
ITIS: Crocus sativus 
United States Department of Agriculture (USDA): Crocus sativus 
Flora of China: Crocus sativus 
Food Component Database (FooDB): Saffron, Crocus sativus 
Dr. Duke's Phytochemical and Ethnobotanical Databases: Crocus sativus 
Centre for Agriculture and Biosciences International (CABI): Crocus sativus (saffron) 
Gernot Katzer's spice pages: Saffron (Crocus sativus) 

Sahramit
Maustekasvit
Värikasvit
Kia Rio

Kia Rio on Kia Motorsin vuodesta 1999 lähtien valmistama pieni henkilöautomalli, joka korvasi Kia Priden ja Avellan.

Kia Rio DC (1999–2005) 

Ensimmäisen sukupolven Rio esiteltiin vuoden 1999 lopulla viisiovisena farmarimallina. Neliovinen sedan esiteltiin vuonna 2001.

Moottoreina olivat 1,3- (75 hv), 1,5- (98 hv) ja 1,6-litraiset (106 hv) bensiinimoottorit. Viisivaihteisen manuaalivaihteison lisäksi saatavana oli Fordin neliportainen automaattivaihteisto.

Syksyllä 2002 Rio koki kasvojenkohotuksen, jossa se sai uudet puskurit, valot ja etusäleikön. 1,3-litraisen moottorin teho nousi 82 hevosvoimaan.

Kia Rio JB (2005–2011) 

Toisen sukupolven Rio esiteltiin vuonna 2005. Sen viisiovinen hatchback-malli oli edeltäjäänsä 23 senttimetriä lyhyempi. Etelä-Koreassa ja Indonesiassa autoa myytiin Kia New Pride -nimisenä.

Vuoden 2005 Euro NCAP -kolaritestistä Rio sai tulokseksi neljä tähteä viidestä.

Bensiinimoottorit olivat 1,4- (96 hv) ja 1,6-litraiset (112 hv). Lisäksi valikoimassa oli 1,5-litrainen (109 hv) dieselmoottori.

Vuonna 2009 Rio koki kasvojenkohotuksen, jossa se sai uudet puskurit, etusäleikön ja mustapohjaiset ajovalot.

Kia Rio UB (2011–2017) 

Kolmannen sukupolven Rio esiteltiin Geneven autonäyttelyssä keväällä 2011. Uutena korimallina oli kolmiovinen hatchback. Etelä-Koreassa auton nimenä oli Kia Pride, Kiinassa Kia K2.

Vuoden 2011 Euro NCAP -kolaritestistä Rio sai tulokseksi täydet viisi tähteä.

Pariisin autonäyttelyssä syksyllä 2014 esiteltiin kasvojenkohotuksen kokenut Rio, jonka suurimmat uudistukset oli tehty keulan alueella. Myös sisustukseen tehtiin muutoksia ja auto sai uuden navigointijärjestelmän.

Kia Rio YB (2017–) 

Neljännen sukupolven Rio esiteltiin syksyllä 2016 Pariisin autonäyttelyssä. Kiinassa myydään myös malliin perustuvaa crossover-versiota nimeltään Kia KX Cross. 

Vuoden 2017 Euro NCAP -kolaritestistä Rio sai tulokseksi täydet viisi tähteä.

Lähteet

Aiheesta muualla 

Rio
B-segmentin autot
1990-luvun autot
2000-vuosikymmenen autot
2010-luvun autot
2020-luvun autot
Is Always Over Now?

Is Always Over Now? on Dawn Martinin esittämä kappale, joka edusti Irlantia vuoden 1998 Eurovision laulukilpailussa Iso-Britannian Birminghamissa. 

Kappale sijoittui Euroviisuissa yhdeksänneksi 64 pisteellä.

Lähteet 

Irlannin euroviisuedustuskappaleet
Vuoden 1998 euroviisuedustuskappaleet
Janne (palkinto)

Janne oli Suomen Ääni- ja kuvatallennetuottajien (myöhemmin Musiikkituottajat - IFPI Finland) jakama klasissen musiikin palkinto, jota jaettiin vuosina 1992−1994 ja 1997−2002. Vuonna 2006 palkinto korvattiin Emma-gaalassa Vuoden klassisen musiikin Emma-palkinnolla. Palkintojensaajat valitsi järjestön kutsuma klassisen musiikin asiantuntijaraati.

Palkintokilpailussa oli kahdesta kolmeen kategoriaa, jotka vaihtuivat lähes joka vuosi. Vuosien saatossa jaetut palkinnot olivat kuoromusiikki, lalumusiikki, oopperamusiikki, orkesterimusiikki, soolomusiikki, vanha musiikki, soolo- ja kamarimusiikki,  soitin- ja kamarimusiikki, orkesteri- ja konserttimusiikki sekä vokaali- ja kuoromusiikki. Eniten jaettiin orkesterimusiikin Janneja, joita jaettiin 7.

Eniten Janneja voittanut on sellisti Anssi Karttunen, joka voitti kolme Jannea.

Voittajat

1992

1993

1994

1997

1998

1999

2000

2001

2002

Lähteet 

Suomalaiset taide- ja kulttuuripalkinnot
Musiikkipalkinnot
Musiikkituottajat – IFPI Finland
Voiko sen sanoa toisinkin

Voiko sen sanoa toisinkin on Lasse Mårtensonin säveltämä ja Sauvo Puhtilan salanimellä Solja Tuuli sanoittama kristillinen jazzmessu. Se televisioitiin Mainos-TV:n ohjelmistossa vuoden 1966 lopussa ja julkaistiin myyntitilaston kärkeen nousseena LP-levynä seuraavana vuonna.

Televisiomessu ja siitä julkaistu albumi syntyivät Levyraati-ohjelmastaan tunnetun jazzmiehen Jaakko Jahnukaisen ideasta, jota hän oli kehitellyt sotatoverinsa, rovasti Erkki Arhinmäen kanssa. Alun perin ajatuksena oli gospel-tyylinen kokonaisuus valmiista afroamerikkalaisista aineksista, mutta Mårtenson halusi mieluummin tehdä suomen kielelle paremmin sopivia alkuperäissävellyksiä. Yhteistyökumppaniksi otettu Sauvo Puhtila teki tekstit ensin noudattaen Suomen evankelis-luterilaisen kirkon jumalanpalveluksen rakennetta, ja Mårtenson sävelsi tekstit lauluiksi.

Voiko sen sanoa toisinkin oli Suomessa yksi vuosien 1967 ja 1968 levymyyntimenestyksiä. Se nousi lokakuussa 1967 albumilistan ykköseksi ohi The Beatles -albumin Sgt. Pepper’s Lonely Hearts Club Band, pysyi ykkösenä neljä viikkoa ja albumilistalla kaikkiaan 60 viikkoa ja myi noin 9 500 kappaletta.

Messun tunnetuimmaksi kappaleeksi on noussut Ritva Mustosen laulama ”Jumala rakastaa maailmaa”, jonka ovat levyttäneet myös Eino Grön ja Eero Sinikannel, molemmat vuonna 1991. Myös Mårtensonin itsensä laulamia kappaleita ”Kiitoslaulu” ja ”Ei ole aikaa” on soitettu paljon muun muassa radiossa. Messun osien ”Jumala rakastaa maailmaa” ja ”Ei ole aikaa” nuotit ja sanat on julkaistu Suuren toivelaulukirjan osissa 2 ja 14.

Vuonna 1977 Lasse Mårtenson julkaisi messun uudelleen oman uuden levy-yhtiönsä Kompass Recordsin kautta vähäisin muutoksin. Tämä versio julkaistiin CD-levynä vuonna 2002.

Kappaleet
Kaikki sävellykset on tehnyt Lasse Mårtenson, sanoitukset Solja Tuuli ja sovitukset Mårtenson ja Esko Linnavalli.

A-puoli

B-puoli

Muusikot
 Annikki Turunen – laulu (A1–A4, B3, B6, B7)
 Arja Rislakki – laulu (A1–A4, B3, B6, B7)
 Four Cats – laulu (A1–A4, B3, B6, B7)
 Raita Marila – laulu (A1–A4, B3, B6, B7)
 Ritva Mustonen – laulu (A1–A4, B3, B6, B7)
 Eddy – laulu (B4)
 Pepe Willberg – laulu (B4, uusintajulkaisulla 1977)
 Heli Keinonen – laulu (B5)
 Lasse Mårtenson – laulu (A5, B2)
 Lasse Mårtenson trio (A6, B1)
Lasse Mårtenson – piano, sähköurut
Christian Schwindt – rummut
Pekka Sarmanto – bassokitara
Esko Linnavallin studio-orkesteri (B5)

Tuotanto
Lasse Mårtenson – kannen suunnittelu
Henrik Sundström, Kalle Kultala – valokuvat
Jaakko Jahnukainen – kansiteksti
Jouko Ahera – äänitys

Lähteet

Aiheesta muualla
Mårtenson kertoo suhteestaan hengelliseen musiikkiin, video 3 min, 1969, Yle Elävä arkisto

Hengelliset albumit
Vuoden 1967 albumit
Suomalaiset televisio-ohjelmat
Messut
Suomalaiset gospelalbumit
Luettelo Formula 1 -sarjan kilpailun nopeimpien kierrosten ennätyksistä

Tämä on luettelo Formula 1 -sarjan kilpailujen nopeimmista kierroksista.

Michael Schumacherilla on eniten kilpailun nopeimpia kierroksia (77 kappaletta), jotka hän ajoi kausien – ja – välisenä aikana. Max Verstappen on nuorin kilpailun nopeimman kierroksen ajanut kuljettaja, kun hän ajoi sen 19 vuoden 44 päivän ikäisenä vuoden 2016 Brasilian GP:ssä.

Kausina – kilpailun nopeimmasta kierroksesta jaettiin 1 MM-piste. Kaudella  menettely otettiin uudelleen käyttöön, mutta kuljettajan täytyy ajaa kilpailussa myös kymmenen parhaimman joukkoon.

Vuoden 1954 Britannian GP:ssä seitsemän eri kuljettajaa ajoi kilpailun nopeimman kierroksen, koska ajanottajien laitteistot eivät olleet tarkkoja. 

Vuoden  Belgian osakilpailussa ajettiin sateen vuoksi muutama kierros turva-auton takana, minkä vuoksi kilpailun nopeinta kierrosta ei jaettu kenellekään.

Kuljettajat
Tilastot on päivitetty São Paulon GP 2022 jälkeen.

Lisäpisteen nopeimmasta kierroksesta keränneet kuljettajat
Luettelo on päivitetty São Paulon GP 2022 jälkeen.

Kansallisuudet
Luettelo on päivitetty São Paulon GP 2022 jälkeen.

Eniten nopeimpia kierroksia kauden aikana keränneet kuljettajat

Tilastot on päivitetty São Paulon GP 2022 jälkeen.

Huomioita

Lähteet

k
Lomakeskus Huhmari

Lomakeskus Huhmari on vuonna 1978 perustettu, Pohjois-Karjalan Polvijärvellä sijaitseva lomakeskus lähellä Huhmarisvaaraa. Huhmari sijaitsee Höytiäisen rannalla, ja sinne on rakennettu myös pieni kylpylaitos. Ravintoloja on kaksi; päärakennuksen lisäksi alueella sijaitsee myös kallioravintola Louhi.

Huhmari on Suomen raha-automaattiyhdistyksen ja Hyvinvointilomien yhteistyökumppani, ja siellä järjestään myös niiden tukemia lomia. Huhmariin kulkee päivittäinen linja-autovuoro Joensuusta Polvijärvelle.

Lähteet

Vapaa-ajankeskukset
Polvijärven rakennukset ja rakennelmat
TVS Group

TVS Group on intialainen autoteollisuuskonserni. TVS-yhtymän vuosiliikevaihto on noin 6,5 miljardia Yhdysvaltain dollaria. Konsernin palveluksessa on noin 39 000 työntekijää.

Intian Maduraissa kotipaikkaansa pitävää yhtymää hallitaan vuonna 1911 perustetun T. V. Sundram Iyengar & Sons Limited -holdingyhtiön välityksellä.

Yhtymä koostuu yli 90 yhtiöstä, joista tunnetuin on pörssinoteerattu moottoripyörä- ja skootterivalmistaja TVS Motor Company.  Konserniin kuuluu muun muassa autoteollisuuden osavalmistusta, autokauppaa ja -rahoitusta tarjoavia sekä elektroniikan parissa toimivia tytäryhtiöitä.

TVS Groupin yhtiöitä
Konserniin kuuluvia yhtiöitä, joista monet ovat yhteisyrityksiä jonkun Intian ulkopuolisen toimijan kanssa, ovat muun muassa:
 Axles India Limited (http://www.axlesindia.com) 	  	 
 Brakes India Limited (https://www.brakesindia.com) 	  	 
 Delphi-TVS (http://www.delphitvs.com) 	  	 
 Firestone TVS Private Limited
 India Japan Lighting Private Limited
 India Motor Parts and Accessories Limited
 India Nippon Electricals Limited (http://www.indianippon.com)
 Irizar TVS Limited
 Lucas-TVS Limited (http://www.lucas-tvs.com) 	  	 
 Lucas Indian Service Limited
 Manufacturers Equipment and Supply Company (MESCO) (http://www.tvslsl.com)  	 
 Southern Roadways Limited
 Sundaram Auto Components Limited - Plastics Division
 Sundaram Auto Components Limited - Rubber Division
 Sundaram Brake Linings Limited (http://www.tvsbrakelinings.com) 	  	 
 Sundaram Dynacast Private Limited
 Sundram Fasteners Limited (http://www.sundram.com) 	  	 
 Sundaram Industries Limited - Tyre Solutions Division
 Sundaram Textiles Limited (http://www.sundaramtextiles.com) 	  	 
 Sundaram-Clayton Limited (http://www.sundaram-clayton.com) 	  	 
 Turbo Energy Limited (https://www.turboenergy.co.in) 	  	 
 TVS America Inc (http://www.tvslsl.com)  	 
 TVS Auto Bangladesh (http://www.tvs.in ) 	  	 
 TVS Automobile Solutions Private Limited (http://www.mytvs.in) 	  	 
 TVS Automotive Europe Limited (http://www.tvslsl.com) 	  	 
 TVS Automotive Private Limited (http://www.tvs.in )
 TVS AutoServ
 TVS Credit Services Limited  
 TVS Dynamic Global Freight Services Limited (http://www.tvslsl.com) 	  	 
 TVS Electronics Limited (http://www.tvs-e.in) 	  	 
 TVS Infrastructure Limited (http://www.tvslsl.com) 	  	 
 TVS Interconnect Systems Limited (http://www.tvsics.com)
 TVS Lanka Private Limited (http://www.tvs.in ) 
 TVS Logistics Iberia S.L. 	  	 
 TVS Logistics Services Limited (http://www.tvslsl.com)  	 
 TVS Logistics SIAM Limited (http://www.tvslsl.com) 	  	 
 TVS Motor Company Limited (https://www.tvsmotor.com)
 TVS Sewing Needles Limited 
 TVS Srichakra Limited (http://www.tvstyres.com)
 TVS Srichakra Limited - Moulded Products Division 	  	  	 
 TVS Supply Chain Solutions (http://www.tvslsl.com) 	  	 
 TVS-Novotema Elastometric Engineered
 Wheels India Limited (http://www.wheelsindia.com )	  	  	  	 
 ZF Electronics TVS (India) Private Limited (http://www.zftvs.com )

Lähteet

Aiheesta muualla
 Emoyhtiö: T V Sundram Iyengar & Sons Private Limited   (tsv.in) 

Intialaiset yritykset
Ajoneuvoteollisuuden osatoimittajat
I LUV 2K

I LUV 2K oli Basso Median omistama suomalainen radiokanava, joka aloitti toimintansa 21. kesäkuuta 2018.

Vuoden 2019 alussa I LUV 2K lopetti lähetykset Kotkassa ja Lappeenrannassa.

Maaliskuussa 2020 I LUV 2K:n taajuuksilla aloitti lähetykset RÄP.

Lähteet 

Suomalaiset radioasemat
Basso Media
Vuonna 2018 perustetut radioasemat